1996D0578 — SK — 20.07.2002 — 002.001

Tento dokument slúži čisto na potrebu dokumentácie a inštitúcie nenesú nijakú zodpovednosť za jeho obsah

►B ROZHODNUTIE KOMISIE z 24. júna 1996 o postupe preukazovania zhody stavebných výrobkov v súlade s článkom 20 ods. 2 smernice Rady 89/106/EHS týkajúce sa sanitárnych zariadení (Text s významom pre Európsky hospodársky priestor) (96/578/ES) (Ú. v. ES L 254, 8.10.1996, p.49)

Zmenené a doplnené:









▼B

ROZHODNUTIE KOMISIE

z 24. júna 1996

o postupe preukazovania zhody stavebných výrobkov v súlade s článkom 20 ods. 2 smernice Rady 89/106/EHS týkajúce sa sanitárnych zariadení

(Text s významom pre Európsky hospodársky priestor)

(96/578/ES)







KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na smernicu Rady 89/106/EHS z 21. decembra 1988 o aproximácii zákonov, iných právnych predpisov a správnych opatrení členských štátov vzťahujúcich sa na stavebné výrobky ( 1 ), doplnenú smernicou 93/68/EHS ( 2 ), a konkrétne jej článkom 13 ods. 4, keďže sa požaduje, aby Komisia podľa článku 13 ods. 3 smernice 89/106/EHS vybrala z dvoch postupov preukazovania zhody výrobku „najmenej závažný postup prichádzajúci do úvahy v súlade s bezpečnosťou“; to znamená, že je potrebné rozhodnúť či pre daný výrobok alebo skupinu výrobkov je systém vnútropodnikovej kontroly, za ktorý je zodpovedný výrobca nevyhnutnou a postačujúcou podmienkou pre preukázanie zhody, alebo z dôvodov spojených s plnením kritérií uvedených v článku 13 ods. 4 je potrebné zapojenie schváleného certifikačného orgánu; keďže článok 13 ods. 4 požaduje, aby postup takto určený bol uvedený v mandátoch a v technických špecifikáciách; keďže je preto potrebné definovať pojem výrobky alebo skupina výrobkov pre použitie v mandátoch a v technických špecifikáciách; keďže dva postupy uvedené v článku 13 ods. 3 sú podrobne opísané v prílohe III smernice 89/106/EHS; keďže je preto potrebné jasne špecifikovať metódy akými sa musia tieto dva postupy uplatňovať, s odkazom na prílohu III pre každý výrobok alebo skupinu výrobkov pretože príloha III uprednostňuje určité systémy; keďže postup uvedený v písm. a) článku 13 ods. 3 zodpovedá systémom stanoveným v prvej možnosti bez priebežného dohľadu, druhej a tretej možnosi bodu ii) oddielu 2 prílohy III a postup uvedený v písm. b) článku 13 ods. 3 zodpovedá postupom v bode i) oddielu 2 prílohy III, a v prvej možnosti s priebežným dohľadom bodu ii) oddielu 2 prílohy III; keďže opatrenia uvedené v tomto rozhodnutí sú v zhode so stanoviskom Stáleho výboru pre stavebníctvo, PRIJALA TOTO ROZHODNUTIE:







Článok 1

Zhoda výrobkov a skupín výrobkov stanovených v prílohe I sa musí preukazovať postupom, pri ktorom výrobca na základe jeho výhradnej zodpovednosti má systém vnútropodnikovej kontroly výroby a zabezpečuje, že výrobok je v zhode s príslušnými technickými špecifikáciami.

Článok 2

Zhoda výrobkov určených v prílohe II sa musí preukazovať postupom, pri ktorom okrem systému vnútropodnikovej kontroly je do preukazovania zhody a dohľadu nad kontrolou výroby alebo samotného výrobku zapojený aj schválený certifikačný orgán.

Článok 3

Postup preukazovania zhody určený v prílohe III musí byť uvedený v mandátoch pre harmonizované normy.

Článok 4

Toto rozhodnutie je adresované členským štátom.









PRÍLOHA I

SANITÁRNE ZARIADENIA

Dresy s výlevkou, umývadlá a obecné žľaby; kúpacie vane; sprchovacie vane, bidety; pisoáre; vodné záchodové misy alebo záchodové misy; zemné, chemické záchody a záchody s kompostovacím zariadením; špeciálne záchody, namáčacie kade; drepové záchodové misy; splachovacie nádrže; vírivé kúpele; sprchovacie a kúpacie prepážky alebo príslušenstvo.

▼M1

Štandardné verejné záchody a záchodové kabíny iné ako tie, ktoré sú uvedené v prílohe II.

▼B









PRÍLOHA II

SANITÁRNE ZARIADENIA

▼M1

Štandardné verejné záchody a záchodové kabíny s povrchovými úpravami z materiálov patriacich do tried A1 ( 3 ), A2 (3) , B (3) , C (3) .

▼B









PRÍLOHA III

SKUPINY VÝROBKOV

SANITÁRNE ZARIADENIA (1/1)

Postupy preukazovania zhody

Pre výrobok (výrobky) na zamýšľané nižšie uvedené použitie (použitia) sa požaduje od Európskeho výboru pre normalizáciu/Európskeho výboru pre elektrotechnickú normalizáciu (CEN/Cenelec) špecifikovanie nasledovného postupu (postupov) preukazovania zhody v zodpovedajúcej harmonizovanej norme (normách):







Výrobok (výrobky) Zamýšľané použitie (použitia) Úroveň (úrovne) alebo trieda (triedy) Reakcia na požiar (1) Postupy preukazovania zhody ▼M2 Výlevky Príprava potravín, umývanie riadu a vypúšťanie domácej odpadovej vody 4 (4) ▼B Dresy s ►M2 výlevkou, ◄ umývadlá a obecné žľaby; kúpacie vane; sprchovacie vane, bidety; pisoáre; vodné záchodové misy alebo záchodové misy; zemné, chemické záchody a záchody s kompostovacím zariadením; špeciálne záchody, namáčacie kade; drepové záchodové misy; splachovacie nádrže; vírivé kúpele; sprchovacie a kúpacie prepážky Osobná hygiena — 4 (4) Modulárne verejné toalety a prefabrikované toaletné misy Osobná hygiena ►M1 A1 (2) , A2 (2), B (2), C (2) ◄ 1 (5) ►M1 A1 (3), A2 (3), B (3), C (3), D, E ◄ 3 (6) ►M1 (A1 až E) (7), F ◄ 4 (4) (1) Pre reakciu na požiar pozri ►M1 rozhodnutie Komisie 2000/147/ES (Ú. v. ES L 50, 23. 2. 2000, s. 14) ◄ . (2) ►M1 Výrobky/materiály, pre ktoré jasne stanovená etapa výrobného procesu vedie k zdokonaleniu z hľadiska reakcie na oheň (napr. pridaním retardérov horenia alebo obmedzením organických materiálov) ◄ . (3) ►M1 Výrobky/materiály, na ktoré sa nevzťahuje poznámka 2 pod čiarou ◄ . (4) systém 1: Pozri prílohu III, časť 2, bod i) smernice 89/106/EHS, bez kontrolných skúšok vzoriek. (5) systém 3: Pozri prílohu III, časť 2, bod ii) smernice 89/106/EHS, druhá možnosť. (6) systém 4: Pozri prílohu III, časť 2, bod ii) smernice 89/106/EHS, tretia možnosť. (7) Výrobky/materiály, pre ktoré sa nevyžaduje skúšanie reakcie na oheň (napr. výrobky/materiály tried A1 podľa rozhodnutia Komisie 96/603/ES).

Špecifikácia pre systém by mala byť taká, že sa môže zaviesť dokonca tam, kde nie je potrebné stanoviť technické údaje pre určité charakteristiky, pretože prinajmenšom jeden členský štát nemá právnu požiadavku na všetky takéto charakteristiky (pozri článok 2 ods. 1 smernice 89/106/EHS a tam, kde je to uplatniteľné v doložke 1.2.3. interpretačných dokumentov). V týchto prípadoch overovanie takých charakteristík nesmie byť predpísané výrobcovi, ak si nepraje deklarovať technické údaje výrobku z tohto hľadiska.